***Csongrád Városi Önkormányzat Polgármesterének***

# *22/2020. (VI. 11.) rendelete*

***a közterületek rendeltetéstől eltérő célú használatának szabályairól és díjairól szó***

***4/2014.(II. 24.) önkormányzati rendelet módosításáról***

Csongrád Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt hatáskörében, a Képviselő-testületnek az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva következőket rendeli el:

**1.§** A rendelet 4.§ v) pontja helyébe a következő rendelkezés lép:

*„v) pihenőhely utcai árusítás nélkül (kerti bútor, utcabútor, napernyő, stb.) - ide nem értve a dohányboltokat”*

**2. §** A rendelet 1. melléklete helyébe e rendelet 1. melléklete lép.

**3.§** Ez a rendelet a kihirdetést követő napon lép hatályba és az azt követő napon hatályát veszti.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2020. június 11.

Dr. Juhász László jegyző

**INDOKOLÁS**

1.§ - 2.§

# A fiatalkorúak dohányzásának visszaszorításáról és a dohánytermékek kiskereskedelméről szóló 2012. évi CXXXIV. törvény alapelve, hogy Magyarországon minél kevesebb fiatalkorú dohányozzon. E kiemelt közegészségügyi cél elérése a dohánytermékek széleskörű kiskereskedelmi beszerezhetőségének, illetve a dohánytermékek megjelenésének korlátok közé szorítása. A fiatalkorúak fokozottabb védelmét hivatott cél eléréséhez szükséges lépéseket az állam mellett az önkormányzat is elő kívánja segíteni. Mindezek miatt egységes szabályozás keretében rögzítendő, hogy a dohányboltok előtti pihenőhelyek (kerti bútor, utcabútor, napernyő, stb.) és előkertek kialakítása a felsőbb jogszabály céljaival ellentétes, így az nem támogatható. A rendelet 1. mellékletében a vonatkozó rész kiegészítésre került.